Ida Nerina

Ida Nerina Hussain (lahir 13 Januari 1964) merupakan pelakon, penerbit dan pengarah filem Malaysia. Beliau yang lahir di Middlesex, England merupakan anak kepada ahli politik Hajjah Marina Yusoff.

Beliau pernah bekerja dengan beberapa pengarah filem terkenal dalam industri filem tempatan, termasuk Yasmin Ahmad, Datin Paduka Shuhaimi Baba dan Datuk Yusof Haslam.

Kehidupan peribadi
Ida Nerina pernah berkahwin dengan Sha’arin Mohammed Razali (abang kepada pelakon, pemuzik dan pengacara Qi Razali), bekas pemain dram kumpulan Black Rose pada 2 Jun 2006. Namun pada 21 September 2009, mereka bercerai apabila semua kaedah untuk menyelamatkan perkahwinan mereka gagal.

Pada tahun yang sama juga, beliau mengalami kecederaan di tulang belakang dan terpaksa berkerusi roda. Namun kekal aktif dalam kerjaya hiburan. Sejak itu, beliau mula berahsia tentang kehidupan peribadinya.

Kerjaya
Awal 1990-an melihat Ida menerokai program TV dan filem-filem cereka. Lakonannya sebagai E.J. dalam filem 1992 yang memenangi anugerah, Selubung arahan Shuhaimi Baba, ia merupakan persembahan pertamanya dalam sebuah filem cereka. Selepas itu beliau muncul dalam filem Pesona Cinta dan XX Ray II yang melayakkan beliau dicalonkan dalam dua kategori iaitu masing-masing untuk Pelakon Wanita Terbaik dan Pelakon Pembantu Wanita Terbaik di Festival Filem Malaysia ke-12. Selepas itu, Ida telah dicalonkan dan dianugerahi untuk banyak persembahannya dalam banyak filem tempatan termasuk Anugerah Pelakon Wanita Terbaik 1997 menerusi Layar Lara di Festival Filem Malaysia ke-13 untuk peranan lakonannya sebagai Ena Manjalara. Layar Lara, filem Melayu yang sangat popular juga mendapat penghargaan antarabangsa apabila dianugerahkan di Festival Filem Bebas Brussels pada tahun 1997.

Ida yang telah terlibat secara aktif dalam industri perfileman Malaysia muncul dalam beberapa filem Melayu yang terkenal seperti Mimpi Moon, Sara, dan Pontianak Harum Sundal Malam. Sepanjang tahun Ida telah bekerjasama dengan ramai pengarah seperti Aziz M. Osman, Yasmin Ahmad, Datuk Yusof Haslam, Shuhaimi Baba, Datuk Lat dan banyak lagi; dan terus menjayakan peranan dalam industri filem negaranya. Pada tahun 2008, Ida menyertai rancangan televisyen realiti The Amazing Race Asia 3 bersama Tania Khan, di mana mereka tamat di tempat ketiga.

Filemografi

Filem

Telefilem

Drama

Televisyen

Anugerah dan pencalonan

Rujukan

Pautan luar 
 

 
 
 

Kelahiran 1968
Orang hidup
Pelakon wanita Malaysia
Pengacara televisyen Malaysia
Pelakon wanita Malaysia abad ke-20
Orang Malaysia berketurunan Melayu
Muslim Malaysia
Pengarah filem Malaysia
Penerbit filem Malaysia
Pelakon televisyen Malaysia
Pelakon filem Malaysia
Orang Malaysia berketurunan Inggeris
2001,2009
1994